**Hallituksen kokous 2/2021 Pöytäkirja** 30.10.2021

Aika: lauantai 30.10.2021 klo 14.00 – 16.00

Paikka: Teams-kokous

Läsnä: Hanna Linna-Varis (pj.), Maija-Riitta Laaksonen, Jari Näres, Eeva Sauri, Markku Sauri

 ja Heli Hyttinen (siht.)

1. Kokouksen avaus, päätösvaltaisuus ja läsnäolijoiden toteaminen

Puheenjohtaja avasi kokouksen. Kokous todettiin lailliseksi ja päätösvaltaiseksi.

1. Työjärjestyksen hyväksyminen
Esityslista liitteineen on toimitettu sähköpostitse hallituksen jäsenille 24.10.2021.

Hyväksyttiin toimitettu esityslista kokouksen työjärjestykseksi.

1. Edellisen kokouksen 18.4.2021 pöytäkirjan hyväksyminen
Pöytäkirja 1/2021 on toimitettu hallituksen jäsenille toukokuussa 2021 ja siihen tulleet tarkennukset on viety sähköpostin liitteenä 1 olevaan pöytäkirjaan.

Hyväksyttiin edellisen kokouksen pöytäkirja. Puheenjohtaja ja sihteeri allekirjoittavat sen.

1. Sukukirjan tilanne
Seuran verkkosivuilla oleva laaja materiaali on siirretty pilvipalveluun (suuri kiitos Markulle!). Materiaalia on todella paljon eri muodoissa, ja sen koko on yhteenlaskien erittäin iso. Materiaalin tarkempi selvittely, karsiminen ja muotoilu kirjan muotoon on ennakoituakin isompi projekti, vaikka materiaali on sinänsä laadukasta.

Päätettiin, että sukukirjatyöryhmä (Hanna, Markku, Eeva ja Heli) kokoontuu Teamsin välityksellä 24.11. klo 19.

Markku lupasi laatia työryhmälle ehdotuksen sukukirjan rungosta. Keskustelussa pidettiin tärkeänä, että sukukirjasta tulisi jäntevä ja pelkistetty, eikä liian massiivinen ja rönsyilevä. Markku kaavaili, että kirja voisi sisältää esimerkiksi seuraavat osiot: isovanhempien elämä Keuruulla, sukuhaarakohtaiset osiot ja sukuseuran toiminta.

Pohdittiin myös, että sukuseuran kotisivut voisi olla hyvä jakaa sukuhaarakohtaisiin tiedostoihin, jolloin kukin sukuhaara voisi lisätä sivuille materiaalia hyvin matalalla kynnyksellä. Pidettiin tärkeänä, että kotisivuilta löytyisi jatkossa myös nuorempia sukupolvia koskevia valokuvia ja muuta aineistoa. Sukukirjatyöryhmä selvittää tätäkin asiaa.

1. Vuoden 2022 sukukokous

Päätettiin, että sukukokous pidetään 11.6.2022 Lepolan talossa Hausjärvellä. Hanna vahvistaa alustavan varauksen. Alustava tarjous noin 40 hlö ryhmälle (aamukahvi, buffetlounas, iltapäiväkahvi, sis. kabinetin käytön) 40 e/hlö.

Pohdittiin alustavasti seuraavia esitysten aiheita:

* Hausjärven sukuhistoria
* serkkupolven esittely jatkuu, esim. Kari Sauri, Ritva Laaksonen
* Helmin käsityömallit ja kangas, Martin piirrokset (sukuseuralle logo piirroksen pohjalta?)
* mahdollisesti joku ulkopuolinen puhuja (esim. suvun historiaan liittyvästä Puijaan kartanosta tai esitelmä geneettisestä sukututkimuksesta – Hanna kyselee)

Nuorten sukukokousosallistujien esille tuomista pidettiin tärkeänä. Esimerkiksi spontaani esittäytyminen voisi edistää keskinäistä tutustumista.

Ideana nousi esille Suomen kartta, johon voitaisiin sukukokouksessa merkata nuppineuloilla, minne kaikkialle suku on levittäytynyt. Eri sukupolvet merkattaisiin eri väreillä.

Pohdittiin myös vapaamuotoista jaloittelua ohjelman lomassa, mikä myös mahdollistaisi tutustumisen ja vapaan jutustelun.

1. Nuorison aktivoiminen

Keskusteltiin, että pop up –tapaamisia voitaisiin järjestää silloin tällöin, esimerkiksi Hämeen linnassa. Aktiivisuus voisi lisääntyä myös, jos sukuseuran kotisivuille saataisiin runsaammin ja useammin uutta materiaalia, syntyneistä lapsista lähtien.

1. Sukuseuran taloustilanne

Sukuseuralla on ollut ns. juoksevia kuluja edellisen kauden aikana. Tulot koostuvat jäsenmaksuista, joita on tullut niukasti.

Merkittiin tiedoksi ja päätettiin muistuttaa sukulaisia kuluvan kauden 2020-2022 jäsenmaksusta. Heli pyytää Pirjolta listan maksaneista ja lähettää muistutussähköpostit niille, jotka eivät ole vielä jäsenmaksua maksaneet.

1. Jäsenkirjeen lähettäminen

Päätettiin lähettää jäsenkirje kaikille sukuseuran jäsenille marraskuun lopulla. Hanna luonnostelee jäsenkirjeen, joka sisältää ainakin joulutervehdyksen ja ennakkotietoa sukukokouksesta sekä pyynnön päivittää henkilö- ja osoitetiedot.

1. Seuraavasta hallituksen kokouksesta sopiminen

Seuraava kokous pidetään 5.3.2022 klo 12-16 Piparkakkutalossa Hämeenlinnassa. Maija-Riitta hoitaa varauksen.

1. Muut mahdolliset asiat

Muita asioita ei ollut.

1. Kokouksen päättäminen

Puheenjohtaja päätti kokouksen n. klo 15.45.

Hanna Linna-Varis Heli Hyttinen

Puheenjohtaja Sihteeri

Liitteitä 2 kpl